text: La montbuienca Mireia Rivero guanya el concurs estatal de 'Nanorelats' - Infoanoia
  Inici Destacats La montbuienca Mireia Rivero guanya el concurs estatal de 'Nanorelats'
  La montbuienca Mireia Rivero guanya el concurs estatal de 'Nanorelats'
  La Mireia Rivero, alumna de 4t d'ESO de l'Institut Montbui, va guanyar el primer premi del concurs de Nanorelats, modalitat ESO, integrat dins del festival de Nanociència "10alamenos9". L'alumna montbuienca va guanyar tant el concurs a nivell català, com també el concurs a nivell estatal, amb la versió traduïda al castellà.
  Cal recordar que en aquest certamen hi van participar 42 alumnes d'ESO de Catalunya i 130 a tota Espanya (Astúries, Madrid, Aragó, Andalusia i Catalunya). Dos alumnes més de l'Institut Montbui, l'Erik Sánchez i l'Alejandro Martínez, van ser-ne finalistes.
  El concurs de nanorelats tractava d'escriure una mini història de ciència ficció, de 200 paraules, on l'únic requisit que es demanava és que hi surti algun concepte i algun fenomen relacionat amb la nano-ciència.